CELEX: 22021D2214
Language: lv
Date: 2021-11-15 00:00:00
Title: ES un Libānas Asociācijas padomes Lēmums Nr. 1/2021 (2021. gada 15. novembris), ar ko vienojas pagarināt ES un Libānas partnerības prioritāšu spēkā esības termiņu [2021/2214]

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/9
               
            
         ES UN LIBĀNAS ASOCIĀCIJAS PADOMES LĒMUMS Nr. 1/2021
         (2021. gada 15. novembris),
         ar ko vienojas pagarināt ES un Libānas partnerības prioritāšu spēkā esības termiņu [2021/2214]
         ES UN LIBĀNAS ASOCIĀCIJAS PADOME,
         ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, (1) (“nolīgums”) tika parakstīts 2002. gada 17. jūnijā un stājās spēkā 2006. gada 1. aprīlī.
                  
               
                     (2)
                  
                  
                     Saskaņā ar nolīguma 76. pantu Asociācijas padomei nolūkā sasniegt nolīguma mērķus ir tiesības pieņemt lēmumus.
                  
               
                     (3)
                  
                  
                     Nolīguma 86. pants nosaka, ka pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jānodrošina nolīgumā noteikto mērķu sasniegšana.
                  
               
                     (4)
                  
                  
                     Ar Asociācijas padomes Lēmumu Nr. 1/2016 (2) Eiropas Savienība un Libāna vienojās par partnerības prioritātēm, tostarp par ES un Libānas nolīgumu (“ES un Libānas nolīgums”), pēc kuriem vadīties partnerībā laikposmam no 2016. līdz 2020. gadam, ar mērķi atbalstīt un stiprināt Libānas izturētspēju un stabilitāti, vienlaikus tiecoties risināt ieilgušā Sīrijas konflikta ietekmi.
                  
               
                     (5)
                  
                  
                     Vēstuļu apmaiņā abas puses vienojās par to, ka ES un Libānas partnerības prioritāšu, tostarp ES un Libānas nolīguma, kā pamatdokumentu to partnerības nostiprināšanai spēkā esības termiņš būtu jāpagarina līdz brīdim, kad tiks pieņemti jauni, atjaunināti kopīgie dokumenti.
                  
               
                     (6)
                  
                  
                     Asociācijas padomes reglamenta 10. pantā ir paredzēta iespēja pieņemt lēmumus sēžu starplaikā, izmantojot rakstisko procedūru, ja abas puses tam piekrīt,
                  
               IR PIEŅĒMUSI ŠO LĒMUMU.
         
            1. pants
            Asociācijas padome, izmantojot rakstisko procedūru, nolemj, ka tās Lēmumam Nr. 1/2016 pievienoto ES un Libānas partnerības prioritāšu, tostarp ES un Libānas nolīguma, spēkā esības termiņš tiek pagarināts līdz brīdim, kad Asociācijas padome būs pieņēmusi jaunus, atjauninātus kopīgos dokumentus.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 15. novembrī
            
               
                  ES un Libānas Asociācijas padomes vārdā –
               
               
                  priekšsēdētājs
               
               Abdallah BOU HABIB
            
         
         
            (1)  OV L 143, 30.5.2006., 2. lpp.
         
         
            (2)  ES un Libānas Asociācijas padomes Lēmums Nr. 1/2016 (2016. gada 11. novembris) Vienošanās par ES un Libānas partnerības prioritātēm (OV L 350, 22.12.2016., 114. lpp.).